Стезихор
Синът на Хиперион…

Превод от старогръцки: Борислав Георгиев, 1970

chitanka.info

Синът на Хиперион[1] — Хелиос[2] —

във златната си чаша влезе,

за да преплува Океана[3]

и да достигне мрачните дълбочини

на пресветата нощ

при милата си майка,

своята съпруга

и свидните чеда.

А той,

синът на Зевс,

пешком отиде

в сенчестата

лаврова гора.

[1] Хиперион — един от титаните, баща на слънцето, син на Уран, равен на Хелиос. ↑

[2] Хелиос — бог на слънцето, син на титана Хиперион и Теа, брат на Селена и Еос (на Луната и Зората). Считали го за всевиждащ и всечуващ бог. Впоследствие започнали да го отъждествяват с Аполон. ↑

[3] Океан — син на Уран и Гея, на небето и земята, велика река, която тече покрай цялата земя. Названия на сегашния Атлантически океан. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.